Το Χαμπέρι 

διανέμεΌοα δωρεάν για την ενημέρωση και την οριζόντια επικοινωνία στη Νέα Φιλαδέλφεια 



ΑΛΛΟΥ ΒΑΡΟΥΝ ΤΑ ΟΡΓΑΝΑ, 
ΑΛΛΟΥ ΧΟΡΕΥΕΙ Η ΝΥΦΗ... 

Τρία ΚΑΠΗ, η τρίτη ηλικία και μια δημοτική αρχή που... περί άλλα τυρβάζει! 


Κατά καιρούς ακουμε και διαβά¬ 
ζουμε διακηρύξεις και μεγαλόστο¬ 
μες αναλύσεις από τα χείλη τοπι¬ 
κών αρχόντων για το ενδιαφέρον 
που οφείλει να δείχνει η πολιτεία 
απέναντι στους απόμαχους της 
ζωής. Συνήθως, αυτά τα μεγάλα 
λόγια ακούγονται κατά τις προε¬ 
κλογικές περιόδους, όταν οι υπο¬ 
ψήφιοι σωτήρες έχουν στραμμένο 
το βλέμμα τους στη δεξαμενή ψή¬ 
φων μέρος της οποίας αποτελούν 
και οι ηλικιωμένοι (το 'χουμε δει 
άλλωστε και στη γειτονιά μας 
κατά το πρόσφατο παρελθόν). 
Εμείς μακριά από κάθε συμφέρον 
ψηφοθηρίας και προσπαθώντας 
να αφουγκραστούμε τους συ¬ 
μπολίτες μας κάναμε μια βόλτα 
στα ΚΑΠΗ της Νέας Φιλαδέλφει- 
ας-Χαλκηδόνας για να δούμε από 
κοντά τι συμβαίνει... 

«Όταν βγαίνεις στη σύνταξη, 
φορτώνεσαι με μια σακούλα φάρ¬ 
μακα και κάθε μέρα καταπίνεις», δη¬ 
λώνει συνταξιούχος του ΚΑΠΗ της 
Νέας Χαλκηδόνας. 

Αυτό είναι, αλήθεια, η ζωή της 
τρίτης ηλικίας; Ανθρωποι ανήμποροι 
να κάνουν οτιδήποτε; Ανθρωποι που 
το μόνο που προσφέρουν στην κοι¬ 
νωνία είναι τα λιγοστά τους χρήματα 
για την ιατροφαρμακευτική τους πε¬ 
ρίθαλψη, που το κόστος της ολοένα 
και αυξάνεται σε αντίθεση με τη σύ¬ 
νταξή τους, η οποία ολοένα και λιγο¬ 
στεύει; Ή μήπως έτσι βολεύει να τους 
αντιμετωπίζει το ίδιο το σύστημα; 

Οι άνθρωποι της τρίτης ηλικίας 
έχοντας πια στις πλάτες τους την 
πείρα και το βάρος πολλών χρόνων, 
αποτελούν ισότιμα μέλη αυτής της 
κοινωνίας. Μέσα στην καθημερινό¬ 
τητα πρέπει να αισθάνονται χρήσι¬ 
μοι, να κοινωνικοποιούνται και να 
συμμετέχουν σε δραστηριότητες. Να 
μη νιώθουν απομονωμένοι, περιθω¬ 
ριοποιημένοι και αδρανείς. Η τρίτη 
ηλικία άλλωστε είναι μια περίοδος 
εξίσου δημιουργική και παραγωγική 


στη ζωή των ανθρώπων με διαφορε¬ 
τικό τρόπο. 

«Είμαστε μοναχικοί άνθρωποι. Δε 
θέλουμε πολλά, να ’χουμε το χώρο 
που να μπορούμε να πούμε και δυο 
κουβέντες με κάποιον. Δε μπορούμε 
να πληρώνουμε στα καφενεία». 

Η μοναξιά είναι από τα πιο συ¬ 
νηθισμένα ζητήματα που αντιμετω¬ 
πίζουν οι ηλικιωμένοι. Η ανάγκη για 
επαφή είναι επιτακτική και ειδικά 
μέσα στους γρήγορους ρυθμούς 
ζωής, που προσφέρεται περισσότερο 
για τους νέους, εκεί¬ 
νοι αυτό που αναζη¬ 
τούν είναι ένα μέρος 
να πιούν έναν καφέ, 
να δραστηριοποιη¬ 
θούν δημιουργικά 
και να πουν αυτές 
τις δυο κουβέντες 
που θα τους φτιά¬ 
ξουν τη μέρα. Εκεί¬ 
νες τις κουβέντες 
που θα τους βγά¬ 
λουν από τους τέσ¬ 
σερις τοίχους του 
σπιτιού τους και θα 
τους κάνουν να νιώ- 
σουν ότι ανήκουν 
σε ένα σύνολο, μία 
παρέα. Αυτός είναι 
ένας από τους πολ¬ 
λούς ρόλους που 
υποτίθεται πως κα¬ 
λύπτουν τα ΚΑΠΗ. 

Ας δούμε όμως 
πιο συγκεκριμένα... 

Κ.Α.Π.Η. = Κέ¬ 
ντρα Ανοιχτής Προ¬ 
στασίας Ηλικιωμέ¬ 
νων. Κέντρα που 
δημιουργήθηκαν με 
στόχο τη συμβου¬ 
λευτική προσφορά, 
την ψυχοσυναι- 
σθηματική στήριξη 
καθώς και την παροχή οδηγιών για 
ιατροφαρμακευτική περίθαλψη. Κέ¬ 
ντρα που επισκεπτόμενος κανείς 

αντιλαμ- 
βάνεται 
ότι δεν 
ανταπο- 
κρίνονται 
στις απαι¬ 
τήσεις για 
τις οποίες 
δημιουρ- 
γήθηκαν 
εξαρχής. 
Κέντρα 


που έχουν χάσει το ρόλο τους κι έτσι 
έχουν ξεχάσει και τους ανθρώπους 
που βρίσκουν μια ζεστή γωνιά σε 
αυτά ή το καταφύγιό τους... 

Στο Δήμο Φιλαδέλφειας-Χαλκη- 
δόνας λειτουργούν τρία ΚΑΠΗ, τα 
οποία βρίσκονται στο τσιπουράδικο 
της Νέας Φιλαδέλφειας, στην Αγία 
Μαρίνα και στη Νέα Χαλκηδόνα. Εκεί, 
καθημερινά συχνάζουν άντρες αλλά 
και γυναίκες της τρίτης ηλικίας, από 
το πρωί μέχρι και το μεσημέρι, οπότε 
και κλείνουν. Επισκεφτήκαμε και τα 
τρία ΚΑΠΗ και συζητήσαμε με τους 


Εχεα Δει ύηκ? 

ΑΣ ΒΑΛΟΥΜΕ ΜΙΑ ΤΕΛΕΙΑ 

Το Χαμπέρι άργησε αυτή τη φορά στο ραντεβού του. Έπεσε 
θύμα των ενδιαφερόντων γεγονότων των προηγούμενων μη¬ 
νών. Η συντακτική ομάδα ανέβαλε αρκετές φορές την έκδοσή 
του για να μη μείνει έξω από το φύλλο κάτι που θεωρούσαμε 
σημαντικό. Τέτοιες αναβολές πρόκυψαν, για παράδειγμα, από 
την απεργία πείνας των αγωνιστών κρατούμενων, αλλά και από 
τις τοπικές εξελίξεις στην πόλη, με το ζήτημα του «Κένταυρου». 
Δε γίνεται, όμως, να περιμένουμε άλλο: Κάπου εδώ, βάζουμε μια 
τελεία και σας παραδίδουμε το ενδέκατο Χαμπέρι, που σηματο¬ 
δοτεί και τη συμπλήρωση δυο χρόνων από την κυκλοφορία του, 
τον Μάιο του 2013. Σ’ αυτό το διάστημα δεν τα πήγαμε κι άσχη¬ 
μα, αλλά βέβαια οι προκλήσεις έρχονται πάντοτε απ’ το μέλλον... 

Σ’ αυτό το φύλλο, μπορείτε να διαβάσετε το ρεπορτάζ μας για 
τα ΚΑΠΗ της πόλης, μια αναδρομή στα εκλογικά αποτελέσματα 
της ακροδεξιάς στην περιοχή μας την τελευταία εικοσαετία, λίγα 
λόγια (γλωσσικά και άλλα) για τον Κόκκινο Μύλο, για τη διείσ¬ 
δυση των φασιστών στα μαχητικά αθλήματα, την καθιερωμένη 
στήλη των διεθνών ειδήσεων και φυσικά τις δραστηριότητες της 
Στρούγκας και αποσπάσματα τοποθετήσεών της για τα επίδικα 
του τελευταίου διαστήματος. 


ανθρώπους τους. Από την κουβέντα 
μας φάνηκε πως οι ανάγκες των ηλι¬ 
κιωμένων ήταν κοινές. Σε όσα παρα¬ 
τίθενται στο ρεπορτάζ μπορείτε να 
διαπιστώσετε το πώς περιγράφουν 
οι ίδιοι την καθημερινότητά τους, το 
πώς ιεραρχούν τις ανάγκες τους και 
τι περιμένουν από το κράτος... 

«Παλιά το ΚΑΠΗ άνοιγε και το 
απόγευμα, τώρα κλείνει νωρίς το με¬ 
σημέρι. Δεν έχουμε πού να πάμε το 
απόγευμα, αναγκαζόμαστε και καθό¬ 
μαστε σπίτι». 

«Τι να προλάβουμε να κάνουμε; 
Πρέπει να πάμε νωρίς σπίτι μας το με¬ 


σημέρι για να μαγειρέψουμε και μετά 
δε μπορούμε να ξανάρθουμε εδώ, 
γιατί έχει κλείσει». 

«Παλιά μπορούσαμε να ερχόμα¬ 
στε εδώ και να μας γράφουν τα φάρ¬ 
μακα, υπήρχε γιατρός, αλλά έχουν 
περάσει χρόνια τώρα που δεν έρχεται 
κανείς. Ερχόταν μετά για κάνα 5μηνο 
μια κοπελίτσα που μας μετρούσε το 
ζάχαρο και την πίεση με λίγα ευρώ, 
αλλά και αυτή σταμάτησε να έρχεται». 

«Κοινωνικός λειτουργός; Ε, έχει 
έρθει μια δυο φορές [το χρόνο]». 

Η ελλιπής στε- 
λέχωση των δομών 
αυτών αποτελεί 
το βασικό εμπόδιο 
στο να ανοίγουν τα 
ΚΑΠΗ για τις λίγες 
παραπάνω ώρες, 
που ζητάνε οι ηλι¬ 
κιωμένοι, ώστε να 
βρίσκουν ένα μέρος 
για να περάσουν 
κάποιες ώρες από 
τη μέρα τους. Από 
όλους ακουγόταν 
επίσης ομόφωνα η 
απαίτηση να υπάρ¬ 
χει, όπως παλιά, 
γιατρός και να γί¬ 
νεται εκεί η μηνιαία 
συνταγογράφηση 
των φαρμάκων. 
Όλοι αναπολούσαν 
τις εποχές που εί¬ 
χαν τη δυνατότητα 
να μετρήσουν εκεί 
την πίεση ή το ζάχα¬ 
ρό τους, να κάνουν 
φυσικοθεραπείες 
και να μιλήσουν με 
κάποιο ψυχολόγο 
ή κοινωνικό λει¬ 
τουργό. Βέβαια το 
κράτος έκρινε πως 
η περιστασιακή πα¬ 
ροχή των συγκεκριμένων υπηρεσιών 
αρκούσε. Κι αυτές σταματούσαν να 
παρέχονται όταν τελείωναν και τα 
αντίστοιχα κονδύλια για την πλη¬ 
ρωμή των εργαζομένων. Έτσι εκείνοι 
έφευγαν. Ενώ οι ανάγκες των ηλικιω¬ 
μένων παρέμεναν... ανεκπλήρωτες 
αλλά διαρκώς παρούσες! 

Αυτοδιαχειριζόμενο ΚΑΠΗ 

«Το ΚΑΠΗ το κρατάμε εμείς». 

«Ας μας δώσουν τα κλειδιά να το 
ανοίγουμε εμείς τα απογεύματα, να 
κλείνουν την κουζίνα αν θέλουν και 
φοβούνται να μας το αφήσουν, αλλά 


τουλάχιστον να ’χουμε το χώρο εδώ 
να καθόμαστε να μιλάμε. Αυτό θέ¬ 
λουμε. Δε μας νοιάζει ο καφές». 

Αξιοσημείωτη είναι η συνεισφο¬ 
ρά των εργαζομένων στα ΚΑΠΗ, 
οι οποίοι καθημερινά προσφέρουν 
πολύ περισσότερα από όσα ορίζει η 
εργασιακή τους σύμβαση. Προσφο¬ 
ρά τόσο σε πρακτικό όσο και σε ψυ¬ 
χολογικό επίπεδο. 

«Χρυσό κορίτσι η Μαρία. Κάθε 
πρωί έρχεται και με παίρνει στις 8 και 
με πηγαίνει στο σπίτι μου όταν κλείνει 
το ΚΑΠΗ. Το χειμώνα έρχεται και με 
παίρνει με το αυτοκίνητο για να μην 
κρυώνω». 

Η ανάγκη των ηλικιωμένων για 
ένα χώρο που να τους δίνει την ευ¬ 
καιρία να βρίσκονται, να καλύπτουν 
ανάγκες τους, να περνάνε το χρόνο 
τους ευχάριστα και δημιουργικά, να 
επικοινωνούν είναι ζωτικής σημασί¬ 
ας τόσο για τους ίδιους όσο και για 
όλο το κοινωνικό σύνολο. Καθώς 
περνούν τα χρόνια οι ηλικιωμένοι 
παραγκωνίζονται, τοποθετούνται 
στο περιθώριο. Δύσκολα δίνει κανείς 
σημασία στα όσα μπορούν να προ¬ 
σφέρουν βάσει της πείρας που έχουν 
αποκτήσει από την πορεία τους στη 
ζωή. Όχι παράλογο αν αναλογιστεί 
κανείς ότι ζούμε σε μια κοινωνία η 
οποία εκθειάζει τη νεότητα και κα¬ 
τακεραυνώνει τους ανθρώπους που 
έχουν περάσει την έβδομη δεκαετία 
της ζωής τους. 

Φαίνεται πως η ελάχιστη υποχρέ¬ 
ωση του κράτους πρόνοιας για τους 
ηλικιωμένους ανθρώπους φαντάζει 
πολυτέλεια σήμερα. Όμως τι πραγ¬ 
ματικά χρειάζεται; Μια βόλτα στους 
χώρους των ΚΑΠΗ και μια ολιγό- 
λεπτη συζήτηση με τους θαμώνες 
τους το αποδεικνύουν εύκολα στον 
οποιονδήποτε. Γιατρούς, νοσηλευτές, 
ψυχολόγους, κοινωνικούς λειτουρ¬ 
γούς, φυσικοθεραπευτές, γυμναστές, 
γλέντια, εκδρομές, δραστηριότητες 
ποικίλων ενδιαφερόντων είναι όσα 
ζητούν οι συμπολίτες μας. Αιτήματα 
που αποκαλύπτουν τις πραγματικές 
ανάγκες και τις ελλείψεις που κρύβο¬ 
νται πίσω από αυτές. Αιτήματα για τη 
στοιχειώδη αξιοπρέπεια στη διαβίω¬ 
σή τους. 

Εμείς συνεχίζουμε να παρακολου¬ 
θούμε το ζήτημα και θα επανέλθουμε 
σε επόμενο άρθρο μας... 

Αλφα Κάππα, Πίκαι Φί, Χ.Π. 



"Στον 

Τι ποιεί 

Κόκκινο 

η δεξιά μας; 

Μύλο" 


Το "Χαμπέρι" κυκλοφορεί σε χίλια αντίτυπα και διανέμεται δωρεάν 
κι από χέρι σε χέρι. Αναζητήστε το στο αγαπημένο σας καφενείο και 
σε άλλα καταστήματα σε όλη την πόλη, κι αν δεν το βρείτε επικοινω¬ 
νήστε μαζί μας. Η εφημερίδα συντάσσεται από ομάδα εργασίας της 
συνέλευσης του αυτοδιαχειριζόμενου κοινωνικού χώρου "Στρούγκα". 
Τα ενυπόγραφα άρθρα εκφράζουν την άποψη των συντακτών τους. 
Θα μας βρείτε στην κατάληψη της Στρούγκας, Δεκελείας 116, Νέα 
Φιλαδέλφεια, κάθε Τρίτη μετά τις 8.30 μμ που πραγματοποιούνται οι 
συνελεύσεις μας και κάθε Πέμπτη και Παρασκευή μετά τις 8.30 μμ που 
λειτουργεί καφενείο. Για τις πολιτικές, κοινωνικές και πολιτιστικές δρα¬ 
στηριότητες της Στρούγκας μπορείτε να ενημερώνεστε από τις αφί- 
σες στους τοίχους της πόλης και στην ηλεκτρονική διεύθυνση Η«ρ:// 
5τΓουξ;£ί.65ρίνΒΙθξ;$.η6τ. Ε-ιπειΐΙ επικοινωνίας: ΗαΒ6π@65ρίν.η6τ 

Το Χαμπέρι 


ΣΤΙΓΜΕΣ ΑΠΟ ΤΗΝ ΙΣΤΟΡΙΑ 
ΤΗΣ ΝΕΑΣ ΦΙΑΑΔΕΑΦΕΙΑΣ 


Τι ποιεί η δεξιά μας; 

ΑΚΡΟΔΕΞΙΑ ΨΗΦΟΣ ΣΤΗ ΝΕΑ ΦΙΑΑΔΕΑΦΕΙΑ-ΝΕΑ ΧΑΑΚΗΔΟΝΑ 



€ 

ΕΙΛΗΣΕΙΣ 
ΑΠ’ ΤΟΝ 
ΥΠΟΛΟΙΠΟ 
ΚΟΣΜΟ 


Τα αποτελέσματα των βουλευτικών εκλογών του 
Ιανουάριου και η κυβέρνηση που προέκυψε από 
αυτά συζητήθηκαν και συζητιούνται ακόμη σε ολό¬ 
κληρο τον κόσμο, αλλά μάλλον για λάθος λόγους. 
Σ’ αυτό το άρθρο μ’ αφορμή το “σκουπιδάκι στο 
μάτι”, την παγίωση της ναζιστικής Χρυσής Αυγής 
σε κοινοβουλευτική δύναμη, θα υπενθυμίσουμε τα 
εκλογικά αποτελέσματα της ακροδεξιάς στη Νέα 
Φιλαδέλφεια και Νέα Χαλκηδόνα από το 1993 και 
μετά. 

Στις αρχές της δεκαετίας του ’90, λίγο μετά την 
κατάρρευση του “υπαρκτού σοσιαλισμού”, η ελληνική 
κοινωνία στράφηκε στα δεξιά, για πρώτη φορά μετά 
τη μεταπολιτευτική ανάπαυλα, με όχημα το “εθνικό 
θέμα” της ονομασίας της ανεξάρτητης Μακεδονίας, 
που προέκυψε μετά την ιμπεριαλιστική διάλυση της 
γειτονικής ομοσπονδιακής Γιουγκοσλαβίας. Στα μαζι¬ 
κότατα συλλαλητήρια του 1992 για τα “εθνικά θέμα¬ 
τα”, όπου πρωτοβουλία είχε η Εκκλησία της Ελλάδος 
συμμετείχαν βέβαια η δεξιά και οι φασιστικές γκρού- 
πες της εποχής, αλλά και 
οι πασόκοι που ξανάρχο¬ 
νταν μετά την παρένθεση 
1989-1993, οι ανήσυχοι 
(κι ανυποψίαστοι, όπως 
αποδείχτηκε στην πορεία) 
μαθητές που είχαν γρά¬ 
ψει κινηματική ιστορία 
ένα-δυο χρόνια νωρίτερα 
και κυρίως ποταμοί λαού 
που, κοιτώντας το δέντρο 
του “εθνικού θέματος”, 
έχαναν το δάσος της “ευ¬ 
ρωπαϊκής ολοκλήρωσης”, 
δηλαδή της επισφράγισης 
της περιθωριοποίησης 
του ελληνικού εργατι¬ 
κού δυναμικού μέσα στον 
παγκόσμιο καταμερισμό 
της εργασίας. Λαγός της 
“πατριωτικής” πλειοδο¬ 
σίας στο πεδίο της πολι¬ 
τικής επικοινωνίας ήταν 
ο πρώην πρωθυπουργός 
Αντώνης Σαμαράς, ως 
πρόεδρος της Πολιτικής 
Άνοιξης. 

Στις εκλογές του 1993, 
το ΠΑΣΟΚ κυριάρχησε 
και στη Νέα Φιλαδέλφεια 
και Νέα Χαλκηδόνα, όμως 
η Πολιτική Άνοιξη συγκέ¬ 
ντρωσε 1324 ψήφους ή 
6% των εγκύρων. Επρό- 
κειτο για μια σημαντική καταγραφή, η οποία έκτοτε 
δεν έχει πάψει να επαναλαμβάνεται ως σήμερα, με 
ορισμένες διακυμάνσεις και διαφοροποιήσεις, φυσικά. 

Τα “χρυσά” χρόνια του Σημιτικού ΠΆΣΟΚ οδηγούν 
αρκετούς από τους ακροδεξιούς ψηφοφόρους στο μα¬ 
ντρί της Νέας Δημοκρατίας αλλά και αριστερότερα, αν 
εμπιστευτούμε τους αριθμούς. Στη Νέα Φιλαδέλφεια 
και Νέα Χαλκηδόνα στις εκλογές του 1996 η Πολιτική 
Άνοιξη πέφτει στις 475 ψήφους, ενώ το Κόμμα Ελλη¬ 
νισμού του Σ. Σοφιανόπουλου παίρνει 103 ψήφους, η 
χουντική ΕΠΕΝ 42 και η πρωτοεμφανιζόμενη σε εκλο¬ 
γές Χρυσή Αυγή 23 (σύνολο ακροδεξιάς: 2,92%). Το 
2000, η έξοδος της Πολιτικής Άνοιξης απ’ το εκλογικό 
σκηνικό αφήνει μόνο τα γνωστά χουντικά κατάλοιπα 
να καταγράφονται στις εκλογές: Η Εθνική Συμμα- 
χία του Γρηγόρη Μιχαλόπουλου παίρνει 86 ψήφους, η 
Πρώτη Γραμμή του Κωνσταντίνου Πλεύρη (όπου περι¬ 
λαμβάνεται και η Χρυσή Αυγή) παίρνει 47, ενώ ο Σο- 
φιανόπουλος παίρνει 37 ψήφους (σύνολο: 0,77%). 

Κι ενώ κάποιοι μπορεί να σκέφτονται ότι τελειώσα¬ 
με πια με τους βασιλικούς, τους χουντικούς και τους 
φασίστες, έρχεται το 2004, η πανηγυρική χρονιά των 
Ολυμπιακών Αγώνων. Η επάνοδος της Νέας Δημοκρα¬ 
τίας στην εξουσία, με θεαματικά για την περιοχή μας 
αποτελέσματα (9.241 ψήφοι), είναι γεγονός, όπως όμως 
είναι και ο Γιώργος Καρατζαφέρης με τον ΆΆΟΣ του 
που καταγράφει υπολογίσιμο αποτέλεσμα (630 ψή¬ 
φοι), προκαλώντας μια πρώτη ανατριχίλα σε ορισμέ¬ 
νους που κακώς αναρωτιούνται από πού ξεφύτρωσαν 


οι ψηφοφόροι του - εξάλλου στο κόμμα έχει απορρο- 
φηθεί τόσο το Κόμμα Ελληνισμού, όσο και μέρος της 
Πρώτης Γραμμής. Παράλληλα, το Ελληνικό Μέτωπο 
του σκληρού χουντικού Μάκη Βορίδη παίρνει μόνο 17 
ψήφους (σύνολο ακροδεξιάς: 2,62%). 

Οι εκλογές του 2007 βρίσκουν τη Νέα Φιλαδέλφεια 
και Νέα Χαλκηδόνα να ξαναγέρνουν προς το ΠΆΣΟΚ, 
με ενισχυμένη όμως την κοινοβουλευτική αριστερά, 
ενώ ο ΆΆΟΣ διπλασιάζει την απήχησή του (1205 ψή¬ 
φοι, 5,2%), απορροφώντας ό,τι κομματικό σχηματισμό 
υπήρχε στα δεξιά του. Η εντυπωσιακή απήχηση της 
ακροδεξιάς στην πόλη μας συνεχίζεται και στις εκλο¬ 
γές του 2009, όπου ο ΆΆΟΣ συγκεντρώνει 1569 ψή¬ 
φους, ενώ η Χρυσή Αυγή κάνει δειλή αλλά αξιοσημεί¬ 
ωτη επανεμφάνιση με 87 ψήφους (σύνολο: 7,47%). 

Στις εκλογές του Μάη του 2012, ο παλιός καλός δι- 
κομματισμός καταρρέει κι εδώ όπως σ’ όλη την Ελλά¬ 
δα. Φανερά ωφελημένη από την εξέλιξη της κρίσης και 
τη διάλυση του γνώριμου σκηνικού, η ακροδεξιά επι¬ 
τυγχάνει εντυπωσιακά αποτελέσματα με αντιστροφή 

των εσωτερικών της συσχε¬ 
τισμών, μετά και τη συμ¬ 
μετοχή Καρατζαφέρη στις 
μνημονιακές κυβερνήσεις: 
Η Χρυσή Αυγή παίρνει 1617 
ψήφους, ο ΆΆΟΣ άλλους 
649, ο Σύνδεσμος Εθνικής 
Ενότητας, το πατριωτικό 
κόμμα των αποστράτων 
αξιωματικών, 101 (σύνολο: 
10,93%), για να μη μιλήσου¬ 
με για ένα μέρος τουλάχι¬ 
στον των 2.292 ψήφων των 
Ανεξάρτητων Ελλήνων, που 
σήμερα συγκυβερνούν με 
τον ΣΤΡΙΖΆ. Η “διόρθωση” 
του Ιούνη 2012 δεν μειώνει 
σημαντικά την επιρροή της 
ακροδεξιάς: Άν και η ΝΔ 
κερδίζει 2.300 περίπου ψή¬ 
φους, η Χρυσή Αυγή χάνει 
λιγότερους από 200 (1436) 
και ο ΆΆΟΣ περίπου 250 
(401) ανεβάζοντας τελικά 
το συνολικό ποσοστό της 
ακροδεξιάς σε 8,7%. 

Οι πρόσφατες εκλογές 
του Γενάρη 2015 καταγρά¬ 
φουν τη δικαστικά διωκό¬ 
μενη Χρυσή Αυγή παγιω- 
μένη στη Νέα Φιλαδέλφεια 
και Νέα Χαλκηδόνα, όπως 
σε όλη την Ελλάδα, με 1.311 
ψήφους. Ακόμη κι ο παρα- 
παίων ΆΆΟΣ του κατηγορούμενου για σκάνδαλα Γιώρ¬ 
γου Καρατζαφέρη παίρνει 223 ψήφους, περισσότερους 
από τις 214 ψήφους της ΆΝΤΆΡΣΤΆ με τη σταθερή 
κινηματική παρουσία στην περιοχή. Η ακροδεξιά έχει 
το 7,2% των έγκυρων ψηφοδελτίων· η επόμενη επιδίωξη 
μιας τέτοιας ακροδεξιάς θα είναι πιθανότατα να εμφα¬ 
νιστεί στο κοινωνικό πεδίο της πόλης μας με κάτι πα¬ 
ραπάνω από διώροφα γραφεία στο κέντρο της. Για την 
ώρα μια σειρά από αναχώματα την συγκρατούν απ’ το 
να το μολύνει το περιβάλλον με την ρητή παρουσία της 
- γιατί συγκαλυμμένα κι άρρητα ήδη έχουμε σχετικά 
δείγματα. 

“Οι εκλογές”, έγραψε κάποτε ο κλασικός του μαρ¬ 
ξισμού Φρίντριχ Ένγκελς, “είναι δείκτης του βαθμού 
συνείδησης της εργατικής τάξης”, δηλαδή του συσχετι¬ 
σμού δυνάμεων στο πεδίο της ιδεολογίας. Στα εκλογικά 
αποτελέσματα αποτυπώνεται το πνεύμα μιας εποχής: 
πώς σκέφτεται ο κόσμος ότι θα έπρεπε να λύνονται οι 
κοινωνικές αντιπαραθέσεις; 

Ζούμε, άρα, σε δύσκολες εποχές. “Ο πατριωτισμός 
είναι το τελευταίο καταφύγιο των απατεώνων”, απε- 
φάνθη το 1775 ο Σάμιουελ Τζόνσον, μια χρονιά πριν 
την αμερικανική Διακήρυξη της Ανεξαρτησίας· τούτος 
ο αφορισμός παραμένει τραγικά επίκαιρος, όσο η πλη¬ 
γή της ακροδεξιάς παραμένει ανοιχτή σαν επιλογή για 
σημαντικό κομμάτι της κοινωνίας μας και έχει ήδη κα¬ 
κοφορμίσει ως πραγματικότητα. 

π. 


ΛΕΝ ΕΙΜΑΣΤΕ ΟΙ ΜΟΝΟΙ ΠΟΥ ΖΗΤΑΜΕ ΑΠΟΖΗ¬ 
ΜΙΩΣΕΙΣ: Περίπου 70 χρόνια μετά τη διεκδίκηση της 
ανεξαρτησίας της Ινδονησίας, δικαστήριο στην Ολλανδία 
καταδίκασε την πρώην αποικιακή δύναμη να πληρώσει απο¬ 
ζημιώσεις σε παιδιά ανταρτών που δολοφονήθηκαν στον 
απελευθερωτικό πόλεμο το 1946 έως το 1949. Αναμένεται 
η απόφαση για το ποσό της αποζημίωσης. Είναι η δεύτερη 
φορά που δικαστήριο της πρώην αποικιακής δύναμης απο¬ 
φασίζει προς όφελος των θυμάτων: το 2013 η Ολλανδία 
υποχρεώθηκε να καταβάλει αποζημίωση 20.000 ευρώ ανά 
κεφάλι σε χήρες δολοφονημένων Ινδονήσιων αγωνιστών. 
Και στα δικά μας! 

Η ΓΕΡΜΑΝΙΑ ΛΕΝ ΑΡΝΕΙΤΑΙ ΜΟΝΟ ΤΙΣ ΕΛΛΗΝΙΚΕΣ 
ΑΠΟΖΗΜΙΩΣΕΙΣ: Τα θύματα του βομβαρδισμού στο Κου- 
ντούζ του Αφγανιστάν το 2ΘΘ9 μάλλον δε θα δικαιωθούν ούτε 
στην δευτεροβάθμια δίκη στην Γερμανία. Ένας πατέρας που 
έχασε και τους δύο γιους του και μια γυναίκα που έχασε τον 
άνδρα της σε επιχείρηση του ΝΑΤΟ υπό την εντολή του γερμα- 
νού συνταγματάρχη Οθογ§ ΚΙθϊπ δεν έχουν, κατά τη γνώμη της 
προεδρεύουσας δικαστή, πολλές πιθανότητες να κερδίσουν 
μια δίκη σε δεύτερο βαθμό. Ο ΚΙθΐη, που τότε είχε διατάξει να 
βομβαρδίσουν απλούς πολίτες που έτρεχαν να πάρουν βενζίνη 
από βυτιοφόρο, απαλλαγμένο μεν αλλά εγκαταλελειμμένο δε 
από Ταλιμπάν, εν τω μεταξύ βραβεύτηκε: Η Γερμανία τον έκανε 
στρατηγό. 

ΚΑΙ ΑΛΛΟ ΜΕΤΩΠΟ ΣΤΗΝ ΚΛΩΣΤΟΫΦΑΝΤΟΥΡΓΙΑ: 

Εργάτες της Ασίας που παράγουν για εταιρίες ένδυσης κατέ¬ 
θεσαν μήνυση κατά της γερμανικής εταιρίας Κϊ1< σε δικαστήριο 
της Γερμανίας. Πρόκειται για έναν εργάτη που τραυματίστηκε 
και τρεις συγγενείς εργάτη που σκοτώθηκε σε πυρκαγιά της 
φάμπρικας Αΐΐ ΕηΐθΓρπ5θ5 στην πόλη Καρότσι του Πακιστάν 
στις 11 Σεπτεμβρίου του 2Θ12. Στο προβλέψιμο «ατύχημα» 
έχασαν τη ζωή τους 2όθ άνθρωποι και τραυματίστηκαν 32. Το 
εργοστάσιο δούλευε αποκλειστικά για την ΚιΤ που «έλεγξε» 
τη φάμπρικα χωρίς όμως να ενοχληθεί από τις άθλιες συνθή¬ 
κες ασφαλείας. Συγκεκριμένα, όλα τα παράθυρα ήταν σφρα¬ 
γισμένα με κάγκελα, το πάτωμα ήταν από εύφλεκτα ξύλα και η 
μόνη έξοδος κινδύνου ήταν μια σκάλα στο σκοτάδι. 

ΚΑΙ ΣΕ ΑΛΛΕΣ ΧΩΡΕΣ ΟΙ ΦΥΛΑΚΕΣ ΕΙΝΑΙ ΓΕΜΑΤΕΣ: 

Μόνο που εκεί αυτό έχει συνέπειες: Αποζημίωση για έξι κρα¬ 
τούμενους πρέπει να πληρώσει η Ουγγαρία σύμφωνα με το 
Ευρωπαϊκό Δικαστήριο Ανθρώπινων δικαιωμάτων, επειδή 
στοιβάζει ανθρώπους στα κελιά. Πιο συγκεκριμένα, σε φυλα¬ 
κές με θέσεις για 12.500 κρατουμένους «ζουν» 18.000 κατα¬ 
δικασμένες ψυχές. 

ΑΣ ΦΥΓΟΥΜΕ ΟΜΩΣ ΑΠΟ ΤΑ ΔΙΚΑΣΤΙΚΑ: Αν νομί¬ 
ζετε ότι οι Έλληνες είναι τα μόνα θύματα της πολιτικής της 
λιτότητας που προωθούνται εδώ με πρωταγωνιστικό ρόλο 
τη ΜθγΓθΙ και τον 5εΕΐΗυ1ο1θ, ρίξτε μια ματιά στην κατά φήμη 
πάμπλουτη Γερμανία. Μόνο το 2014 κόπηκε το ρεύμα σε 
πάνω από 10.000 σπίτια σε μεγάλες πόλεις του κρατιδίου της 
Σαξονίας, επειδή οι άνθρωποι χρωστάνε στην τοπική ΔΕΗ. 
Ώρα να αφήσουμε τις μαλακίες τύπου «οι ξένοι θέλουν να 
μας εξαφανίσουν σαν έθνος». Τα πράγματα είναι τα ίδια πα¬ 
ντού: πόλεμος των τάξεων. 

ΣΤΗ ΣΟΥΗΔΙΑ ΞΕΡΟΥΝ ΑΠΟ ΚΙΝΔΥΝΟΥΣ ΕΝΑΝΤΙΑ 
ΣΤΗΝ ΕΞΟΥΣΙΑ: Μια φωτογραφία τραβηγμένη το 1985 
δείχνει μια κυρία που βαράει ένα φασίστα με την τσάντα της. 
Η φωτογραφία έγινε παγκοσμίως διάσημη, ενώ η κυρία σύμ¬ 
βολο θάρρους. Σχεδιασμοί όμως για να γίνει το στιγμιότυπο 
άγαλμα σε κεντρική πλατεία της Στοκχόλμης ματαιώθηκαν 
από το δημοτικό συμβούλιο της πόλης: Κατά τη γνώμη του 
το μοτίβο θα ήταν πολύ απειλητικό. Δίκιο έχουν. Αν είναι να 
βαράει η κάθε πολίτης φασίστες, σύντομα θα κυνηγάει και 
αφεντικά και άλλους εκπροσώπους της εξουσίας... 

ΠΕΡΑΣΕ ΚΑΙ Η ΜΕΡΑ ΤΗΣ ΓΥΝΑΙΚΑΣ: Στην ουσία είναι 
μια μέρα αγώνα και όχι γιορτής. Και έχουμε ακόμα αγώνα 
μπροστά μας: Σε επιχειρήσεις των ΗΠΑ που συμμετέχουν 
στον περιβόητο δείκτη μετοχών 5ΐΗηοΐΗΓθΙ & Ροογ λ, δουλεύ¬ 
ουν σε υψηλή θέση περισσότεροι άνδρες με το όνομα ]οΐΊη 
απ ό,τι γυναίκες με οποιοδήποτε όνομα... Συγκεκριμένα το 
ποσοστό των]οΕιη στα ΑΣ είναι 5,3% ενώ των γυναικών μόλις 
4,1 %. Λεν νομίζω ότι στην Ελλάδα τα πράγματα είναι διαφο¬ 
ρετικά, μόνο που εδώ τους]οΕιη τους λένε Γιάννηδες. 

ΤΑ ΚΑΛΑ ΝΕΑ ΜΑΣ ΦΤΑΝΟΥΝ ΑΥΤΗΝ ΤΗ ΦΟΡΑ 
ΑΠΟ ΤΗ ΓΕΡΜΑΝΙΑ : Στην όμορφη πόλη Φράιμπουργκ 
ματαιώθηκε πορεία φασιστών λόγω βλακείας τους. Ερχό¬ 
μενοι από άλλες πόλεις επρόκειτο να αλλάξουν τρένο στην 
Καρλσρούη, όπου η αστυνομία τούς απαγόρευσε να πάρουν 
τρένο που ήταν ήδη γεμάτο με οπαδούς ποδοσφαιρικής 
ομάδας της Φρανκφούρτης και πήγαιναν κι εκείνοι στο Φρά- 
ιμπουργκ. Οι φασίστες δεν κατάφεραν να διαλέξουν σωστά 
το επόμενο δρομολόγιο για το Φράιμπουργκ και κατέληξαν 
στο Μάνχάίμ, περίπου 200 χλμ. μακριά. Πάντα τέτοια, ρε μ... 

Η διεθνίστρια 



Η Δημοτική Επιτροπή 

ΑΑ.Ο.Σ. 

ΦιΙοίίΙΙφαο(·Χιι11κΐ|Ιίόνα; 

οας προσκολεί στο εγκαίνια των 
γραφείων του ΑΑ.0.Σ, στη λεωφόρο 

Δεκελείας 93 


Τπάρτη 16/3 στκ 19:30 


θα παραστεί ο Πρόεδρος 

Γ ιώργος 

Καρατζαφέρης 

Άφισέτα για τα εγκαίνια των τοπικών γραφείων 
του ΛΑΟΣ, τον Μάρτη του 2011. 

Από τη δραστηριότητα της Στρούγκας 


Τέσσερις μήνες πέρασαν από την τελευταία φορά που βρεθήκαμε στους δρόμους της γειτονιάς και πιαστήκαμε χέρι χέρι στα στενάκια 
της και η αλήθεια είναι ότι μας έλειψε η επαφή. Όλο αυτό το διάστημα ήταν γεμάτο εξελίξεις, αλλαγές -ή και όχι- στο ευρύτερο πολιτικό 
σκηνικό αλλά και στις συνηθισμένες και γνωστές πλέον, εδώ και 6 ολόκληρα χρόνια, δραστηριότητες του χώρου. 

τη σελίδα επιμελήθηκαν η ε. και ο ίοε Ψ 


6 Χρόνια Στρούγκα 
Τριήμερο Γενεθλίων 

Πέρασαν 6 ολόκληρα χρόνια από τότε που με 
το σκεπτικό κατάληψη κόντρα στην εγκατά¬ 
λειψη, η Στρούγκα από ένα ερειπωμένο κτίριο 
πήρε ζωή και άνοιξε στον κόσμο της γειτονιάς 
και όχι μόνο. Φέτος, λοιπόν, έχοντας κέφι και 
περισσή διάθεση ξεκίνησε την Παρασκευή 
27/3 ο τριήμερος εορτασμός με συναυλία 
των συγκροτημάτων Τοξικά απόβλητα, Βΐυο 
Νί§ΐΊΐ Τπρ, ΟίΓΐχ Ρυ50 και ΟθβοΙ 0Γ3η1<5, ενώ 
ακολούθησε πάρτι με τους παρευρισκόμενους 
σε μέθη γενεθλίων. Παρόλο που είναι καλά τα 
γλέντια και οι χαρές, θεωρήσαμε γόνιμο την 
επόμενη μέρα, Σάββατο 28/3, να οργανώσου¬ 
με εκδήλωση-συζήτηση με θέμα: «Καπιταλι¬ 
στική επέλαση στις γειτονιές, εκμετάλλευση 
ελεύθερων και δημόσιων χώρων, αντίσταση 
από τα κάτω». Από το μικροεπίπεδο λοιπόν 
της γειτονιάς μας θελήσαμε να μεταφέρουμε 
τις δικές μας εμπειρίες από τον αγώνα υπερά¬ 
σπισης των ελεύθερων χώρων αλλά και των 
ζωών μας και να χαρτογραφήσουμε τη γενι¬ 
κότερη σφαίρα των αγώνων της πόλης. Είναι 
αμφίβολο αν τα καταφέραμε καθώς το ενδια¬ 
φέρον δεν ήταν μεγάλο, το σίγουρο όμως είναι 
ότι θα συνεχίσουμε - δεν το βάζουμε κάτω. Η 
εορταστική ατμόσφαιρα πάντως έκλεισε αισιό¬ 
δοξα με ρεμπέτικο γλέντι στο οποίο μαζεύτη¬ 
κε κόσμος από την γειτονιά και όχι μόνο. Με 
τις μελωδικές φωνές τους οι «Αναφανδόν» 
μάς κράτησαν και τους κρατήσαμε συντροφιά 
μέχρι αργά το βράδυ πίνοντας και τρώγοντας 
όλοι μαζί. 

Στο σημείο αυτό θα ήταν σκόπιμο και χρή¬ 
σιμο να δούμε ένα κομμάτι του κειμένου που 
βγήκε όταν έγινε η κατάληψη στην Στρούγκα, 
γιατί μπορεί να πέρασαν 6 χρόνια αλλά το σκε¬ 
πτικό μας είναι το ίδιο: 

Κουραστήκαμε να βλέπουμε εδώ και 
χρόνια τους ελεύθερους δημόσιους χώρους 
συνάντησης των πολιτών και τους χώρους 
πράσινου να λιγοστεύουν, να ρημάζουν και 
να χάνονται κάτω από την πίεση επιχειρημα¬ 
τικών και πολιτικών συμφερόντων. 

Επιλέγουμε να δημιουργήσουμε έναν μό¬ 
νιμο αυτοδιαχειριζόμενο χώρο όπου οι κά¬ 
τοικοι θα μπορούμε να συναντιόμαστε, να 
συζητούμε, να παίρνουμε πρωτοβουλίες και 
να δρούμε συνδιαμορφώνοντας πάνω σε ζη¬ 
τήματα πολιτιστικά, κοινωνικά, περιβαλλο¬ 
ντικά, πολιτικά. Για να πάψουμε να είμαστε 
θεατές μιας θλιβερής κατάστασης, να ξεκου- 
νήσουμε από τον καναπέ και τις καφετέριες. 
Γα να νιώσουμε ξανά τη χαρά της δημιουρ¬ 
γίας, της αλληλεγγύης και του διαλόγου. Ξε¬ 
κινάμε σήμερα με την ελπίδα και τη δύναμη 
που μας δίνει ένας τέτοιος στόχος: 

Αν δεν υπάρχουν ελεύθεροι χώροι θα 
τους δημιουργήσουμε εμείς. 

Εκδηλώσεις οικονομικής ενίσχυ¬ 
σης & αλληλεγγύης 

Πάρτι Αλληλεγγύης στο Ταμείο Αλλη¬ 
λεγγύης Διωκόμενων Αγωνιστών, 7/3 

Μέσα στη δίνη των εξελίξεων των δύο τε¬ 
λευταίων μηνών με μια μακρόχρονη απεργία 
πείνας από τους αγωνιστές κρατούμενους 
των φυλακών (βλ. σχετική ανακοίνωση του 
χώρου) αλλά και ένα κύμα αλληλέγγυων, η 
κατάληψη της Στρούγκας συνδιοργάνωσε με 
την κατάληψη της έπαυλης Κουβέλου αλλά 
και συντρόφουςΖ-ισσες από τα Πατήσια πάρτι 


οικονομικής ενίσχυσης του ταμείου αλληλεγ¬ 
γύης διωκόμενων αγωνιστών. Μια εκδήλωση 
που παρότι είχε αποφασιστεί πριν την έναρξη 
της απεργίας πείνας, καθώς οι ανάγκες του 
εν λόγω ταμείου είναι συνεχείς και αυξημένες, 
συνέπεσε και ενίσχυσε με τον τρόπο της την 
συνέχιση του αγώνα που έτσι και αλλιώς δεν 
έχει τέλος... μέχρι το γκρέμισμα κάθε φυλακής. 

Μοτοπορεία & Μικροψωνική, 3/4 

Στο πλαίσιο κινήσεων αλληλεγγύης στον προ- 
αναφερθέντα σθεναρό αγώνα των απεργών 
πείνας πολιτικών κρατουμένων, η Στρούγκα 
μαζί με συντρόφους από το «Στέγαστρο» στο 
Γαλάτσι, το στέκι «Ανω-Κάτω» στα Πατήσια, 
Αναρχικούς Κομμουνιστές από την Κυψέλη 
και το Γκύζη και την «Αντίστροφη Μέτρηση» 
πραγματοποίησαν μοτοπορεία αντιπληροφό- 
ρησης που κατέληξε στο χώρο της Στρούγκας 
όπου μοιράστηκαν κείμενα και ενημερώθηκε ο 
κόσμος της γειτονιάς. 

Σχιζογλέντι Αλληλεγγύης, 19/4 

Οι Τσιριτσάντσουλες, γνωστοί και αγαπημέ¬ 
νοι από τους θεατρικές παραστάσεις τους και 
όχι μόνο, μαζί με τη Στρούγκα συνδιοργάνω- 
σαν «Σχιζογλέντι Αλληλεγγύης» για την οι¬ 
κονομική ενίσχυση του Ελευθεριακού Στεκιού 
Βέροιας και της αναρχικής ομάδας ΒδΓυΐί που 
αντιμετωπίζουν σειρά διώξεων. Το ποτό, το 
φαγητό και η καλή διάθεση γέμισαν τον χώρο 
μαζί με τις σχιζομελωδίες των σχιζομουσικών. 
Σχιζοκατάσταση λοιπόν, γιατί η αλληλεγγύη εί¬ 
ναι το όπλο μας. 

ϋνβ: ΙΙαΚίαδ δϊΓββϊ 

Το Σάββατο 14/Θ2 στο χώρο φιλοξενήθηκε ο 
Κ3ΐ<ί35 5ΐΓ66ΐ Ρ3Γ3(ί6 για ένα ξεχωριστό μου¬ 
σικό 1 ίν 0 που σίγουρα μας έβγαλε έξω από τις 
συνηθισμένες επιλογές. 

Θεατρική παράσταση: 

«Μη χάνεσαι» 

Σάββατο βράδυ και τι καλύτερο από μια θεα¬ 
τρική παράσταση; «Τίποτα άλλο» ήταν η απά¬ 
ντηση που δώσαμε και έτσι το Σάββατο 21/3 
στο χώρο της Στρούγκας μάς επισκέφτηκε η 
θεατρική ομάδα εκπαιδευτικών «Μη Χάνεσαι» 
με το έργο «Ο Ρωμηός» βασισμένο σε κείμε¬ 
να του Γεωργίου Σουρή. Διαχρονικά κείμενα 
με αιχμές για τη σύγχρονη πολιτική πραγμα¬ 
τικότητα και καυστικό ύφος ήταν κάποια από 
τα στοιχεία που συνέθεσαν μια πολύ όμορφη 
προσπάθεια που μας κράτησε προσηλωμέ¬ 
νους από την αρχή μέχρι το τέλος. Όσοι επιλέ- 
ξατε κάτι άλλο για το Σάββατο ξανασκεφτείτε 
το την επόμενη φορά! 

Παιδικά Εργαστήρια 

Με τη σειρά τους τα παιδικά εργαστήρια άνθι¬ 
σαν τους τελευταίους μήνες με πληθώρα θεμά¬ 
των και δραστηριοτήτων με άλλοτε μικρότερη 
και άλλοτε μεγαλύτερη συμμετοχή των μικρών 
θαμώνων. Κάθε άλλο παρά βαρέθηκαν λοι¬ 
πόν οι μικροί μας φίλοι το τελευταίο διάστημα 
αφού παρακολούθησαν προβολές, κουκλο¬ 
θέατρα, επιδόθηκαν στη γυμναστική, συμμε¬ 
τείχαν σε θεατρική παράσταση και έκαναν μια 
μεγάλη βουτιά στο βυθό! Συγκεκριμένα την 
Κυριακή, Θ1/Θ2, παρακολουθήσαμε μικροί και 
μεγάλοι την ταινία «Το παιδί και ο κόσμος». 

μια προσέγγιση του πραγματικού κόσμου 
μέσα από τα μάτια ενός παιδιού, μακριά από 
το συνηθισμένο εξωραϊσμένο μοτίβου του 
φανταστικού κόσμου των παραμυθιών. Έφτα¬ 
σαν με τη σειρά τους και οι απόκριες και τι 
καλύτερο θα μπορούσε να διοργανωθεί από 
ένα μεγάλο αλλά και δημιουργικό αποκριάτι¬ 
κο πάρτι την Κυριακή 15/Θ2, με χειροτεχνίες, 
γαϊτανάκια, αλευρομουτζουρώματα και πολύ 
κέφι. Μετά τα γλέντια και τους χορούς μερι¬ 
κές ασκήσεις γιόγκα για παιδιά ήταν απαραί¬ 
τητες αλλά και πολύ διασκεδαστικές για τους 
μικρούς μας φίλους την Κυριακή Θ1/Θ3. Το 
καλοκαίρι έρχεται και είπαμε να κάνουμε μια 
πρόωρη βουτιά στο βυθό του παραμυθιού με 
πρωταγωνιστή τον ξιφία Ιερεμία, την Κυριακή 
15/Θ3, και να καταλάβουμε ότι το ζήτημα του 
εκφοβισμού για μικρούς και μεγάλους, μέσα 
και έξω από τα σχολεία, είναι ένα θέμα για το 
οποίο δεν θα πρέπει να σιωπούμε. Έξι χρόνια 
γιόρτασε η Στρούγκα την Κυριακή 29/Θ3 και 
οι μικροί αγωνιστές ζωντάνεψαν ένα φοβερό 
παραμύθι μεταμφιεζόμενοι σε ποντίκια και κά¬ 
νοντας απεργία και κατάληψη στο Εργοστάσιο 
Τυριών διεκδικώντας τι άλλο; Το δίκιο τους! 
Εκείνοι φαίνεται να τα κατάφεραν, ας παρα¬ 
δειγματιστούμε λοιπόν. Ο Απρίλιος έκλεισε με 
δύο κουκλοθεατρικές παραστάσεις: «Τα ταξί¬ 
δια του μικρού Πρίγκιπα» την Κυριακή 5/4, 
βασισμένη στο γνωστό και αγαπημένο παρα¬ 
μύθι από την ομάδα «Ο Τρελλός του Βασιλιά» 
και «Ο Ήλιος κι ο Ποντικός» την Κυριακή 26/4 
από την ομάδα «Καραμπόλα». 


Οίηβ 5τΓου§€ΐ 

Με ποικιλομορφία και αδιάλειπτη παρουσία 
στο διάστημα των τεσσάρων αυτών μηνών 
συνέχισε τις προβολές της η κινηματογραφική 
ομάδα της κατάληψης. Ας τα πάρουμε όμως 
με τη σειρά... 

Η αρχή έγινε την Κυριακή 18/1 με την ιτα¬ 
λική ταινία «Δουλεύοντας με το πάσο μας». 
Η ταινία-σταθμός για το κίνημα της αυτονομί¬ 
ας, περιγράφει την γέννηση δεκάδων ελεύθε¬ 
ρων ραδιοφωνικών σταθμών στην Ιταλία του 
1977, τα οποία έδωσαν φωνή στο κίνημα και 
προκάλεσαν τριγμούς στην κανονικότητα της 
κοινωνίας, καθώς χιλιάδες άνθρωποι διαδή¬ 
λωσαν στους δρόμους και συγκρούστηκαν με 
την αστυνομία. Για όσους χάσατε την εκρηκτι¬ 
κή αυτή ταινία, επισκεφτείτε το Έ>Ιο§ μας ώστε 
να μάθετε πως μπορείτε να την απολαύσετε 
σπίτι σας! 


Εν μέσω εκλογικού πυρετού και «προσμο¬ 
νής» διεξήχθη η επόμενη προβολή της ταινίας 
«Ας περιμένουν οι γυναίκες» του Σταύρου 
Τσιώλη στις 23/1. Η νοοτροπία της μεταπολί¬ 
τευσης ήρθε να συναντήσει την «ελπίδα που 
έρχεται» στο πλαίσιο του αντιεκλογικού Οησ 
5ΐΓου§3. Όσους πιστούς δεν προσήλθαν θα 
τους περιμένουμε στις επόμενες εκλογές... 

Την Κυριακή 1/2 σειρά είχε η τελευταία 
χρονικά επιτυχία του Γιάννη Όικονομίδη, «Το 
μικρό ψάρι». Στα δεκαεννιά του ο Στράτος 
διαπράττει ένα έγκλημα πάθους και περνάει 
τη μισή του ζωή στη φυλακή υπό την προστα¬ 
σία ενός αρχινονού, του Αεωνίδα, στον οποίο 
χρωστάει τη ζωή του κατά τη διάρκεια μιας συ¬ 
μπλοκής με αντίπαλη συμμορία. Όταν ο Στρά¬ 
τος αποφυλακίζεται, προσπαθεί με κάθε τρόπο 
να του το ξεπληρώσει βοηθώντας τον. 

Όι υπόλοιπες Κυριακές του Φλεβάρη συ¬ 
νεχίστηκαν με το αφιέρωμα που ετοίμασε η 
κινηματογραφική ομάδα στον Σουηδό σκη¬ 
νοθέτη Ρόι Αντερσον για να πάρουμε μια γεύ¬ 
ση σχετικά. Αρχικά, στις 8/2 προβλήθηκαν τα 
«Τραγούδια απ’ τον δεύτερο όροφο». Στη 
συνέχεια, 15/2 εν μέσω βαρυχειμωνιάς, μας 
κράτησε συντροφιά «Μια ερωτική ιστορία». 
Το αφιέρωμα στον Σουηδό σκηνοθέτη τελεί¬ 
ωσε με την προβολή της ταινίας «Εσείς οι ζω¬ 
ντανοί» την Κυριακή 22/2. 

Όμορφος κόσμος, ηθικός, αγγελικά πλα¬ 
σμένος ήταν η θεματική για τον μήνα Μάρτη. 
Μαφία, πολιτική διαφθορά, συμπλέγματα εργο¬ 
λάβων, πολιτικών και μαφιόζων που επιβάλλο¬ 
νται με ωμή βία πάνω στα καταπιεσμένα λαϊκά 
στρώματα στη γειτονική Ιταλία· μια εικόνα που 
δε διαφέρει παρά στις μορφές της και όχι στην 
ουσία της απ’ την ελλαδική πραγματικότητα. 

Αρχής γενομένης λοιπόν την 1 η Μάρτη με 
το «Γόμορρα» του Ματέο Γκαρόνε. Βασισμένο 
στο βιβλίο-ντοκουμέντο του δημοσιογράφου 
Ρομπέρτο Σαβιάνο, ο οποίος έκτοτε ζει υπό μό¬ 
νιμη αστυνομική επιτήρηση. Το αφιέρωμα συ¬ 
νεχίστηκε στις 8/3 με το «II Οίνο» του Πάολο 
Σορεντίνο, όπου περιγράφεται η ιστορία του 
εφτά φορές πρωθυπουργού Τζούλιο Αντρεότι, 
του ισχυρότερου πολιτικού άντρα της μεταπο¬ 
λεμικής Ιταλίας. Τη θεματική αυτή ολοκλήρωσε 
η εκπληκτική ταινία «Τα χέρια πάνω απ’ την 
πόλη» του Φραντζέσκο Ρόσι. 

Ό Μάρτης ολοκληρώθηκε με τον «Βα¬ 
σιλιά» στις 22/3, μια ταινία-σταθμό του ελ¬ 
ληνικού κινηματογράφου που βάζει έντονα 
και ξεκάθαρα το ζήτημα της ξενοφοβίας. Ένα 
ατμοσφαιρικό θρίλερ, το «Ν^§Η 1 :^^^νν 10 ^», 
στις Θ5/Θ4 ήρθε να μας ανεβάσει λίγο την 
αδρεναλίνη και να ταράξει λίγο τα νερά της 
καθημερινότητάς μας. Τις προβολές έκλεισε το 
«5Ηοοΐίη§ άο§5», μια ταινία για την γενοκτο¬ 
νία της Ρουάντα το 1994. 

Και αν αυτά σας φαίνονται πολλά και δυσνό¬ 
ητα, πού να δείτε τώρα που θ’ ανοίξει σιγά-σιγά 
το θερινό Οησ 5ΐΓου§3... 

Διαβά-Ζουμε 

Αλλη μια συνάντηση του «Διαβά-ΖΌΥΜΕ» 
πραγματοποιήθηκε στο καφενείο της Παρα¬ 
σκευής 9 Γενάρη. Ελλείψει χώρου, δεν μεταφέ¬ 
ρουμε το πλήρες περιεχόμενο της εκδήλωσης. 
Ωστόσο να πούμε ότι ο δαίμων του τυπογρα¬ 
φείου απέδωσε στο προηγούμενο φύλλο την 
Μαζική ψυχολογία του φασισμού στον Έριχ 
Φρομ, αντί του Βίλχελμ Ράιχ. Ελπίζουμε να μη 
μας παρεξήγησε κανείς απ’ τους δυο τους! 
































Το Χαμπέρι, Φύλλο 11, Μάης 2015 


Μαχητικά αθλήματα 
και φασισμός 


Ειδήσεις 

της τελευταίας στιγμής 


Τα τελευταία χρόνια στην Ελλάδα ανα¬ 
πτύσσονται με γοργούς ρυθμούς, τόσο 
από άποψη θεατών όσο και αθλητών, τα δυ¬ 
ναμικά αθλήματα (πυγμαχία, 1<ί€ΐ< ΐ3θχίη§, 
ηηυαγ ΤΗαί και εσχάτως οι μικτές πολεμικές 
τέχνες). Παράλληλα όμως, ο χώρος αυτός 
έχει διαβρωθεί από φασίστες, σε βαθμό 
σχολές εκμάθησης αλλά και διοργανώσεις 
να αποτελούν σημαντικό βέλος στην φαρέ¬ 
τρα τους για προπαγάνδα και στρατολόγη- 
ση νέων μελών. 

Ανέκαθεν τα ασπόνδυλα έδειχναν ιδιαίτερη 
κλίση στα δυναμικά αθλήματα. Το προαναφερ- 
θέν εξηγείται αρκετά απλά αν αναλογιστούμε 
αφενός την πειθαρχία που απαιτείται στα αθλή¬ 
ματα αυτά και η οποία προσιδιάζει μ αυτή που 
απαιτείται σε στρατιωτικά διαρθρωμένες ορ¬ 
γανώσεις, αφετέρου αν λάβουμε υπ όψιν μας 
τις δράσεις των φασιστών. Πογκρόμ σε μετα¬ 
νάστες, ομοφοβικές επιθέσεις και πεσίματα σε 
στέκια, όλα αυτά καθίστανται πιο εύκολα αν 
υπάρχει ένα μαχητικό υπόβαθρο. Το γεγονός 
αυτό οδήγησε στο να κατακλυσθούν τα γυ¬ 
μναστήρια από νοσταλγούς του Ρούντολφ Ες, 
σε βαθμό να έχουν δημιουργηθεί γυμναστήρια, 
όπου πέρα από το εκάστοτε άθλημα υπάρχει και 
κατήχηση. Παράλληλα λοιπόν με την προπόνη¬ 
ση, οι αθλητές μαθαίνουν να αγαπούν έννοιες 
όπως η μισαλλοδοξία, ο ρατσισμός κοκ. Ως εκ 
τούτου, συχνά βλέπουμε αθλητές -επαγγελμα- 
τίες και μη- αλλά ακόμα και δασκάλους να φέ¬ 
ρουν από ελληνικές σημαίες μέχρι και τατουάζ 
σβάστικες, μαιάνδρους και λοιπά σύμβολα. 

Απόρροια όλων αυτών είναι να καλλιεργείται 
ένα πνεύμα ανωτερότητας και επιτακτικότητας 
για νίκη του εκάστοτε έλληνα αθλητή, εφόσον 
αντιμετωπίζει ξένο. Το περιρρέον κλίμα είναι 
κάτι παραπάνω από εχθρικό και η συμπεριφορά 
θυμίζει την αντίστοιχη οπαδική. Οι παρευρισκό- 
μενοι δεν περιορίζονται στη στήριξη του αθλη¬ 
τή της αρεσκείας τους αλλά αρχίζουν τα «γαλλι¬ 
κά» προς τον αντίπαλο, τα οποία σχεδόν πάντα 


συνοδεύονται από υποτιμητική προσφώνηση, 
σχετιζόμενη με την εθνικότητα του αθλητή. Συ¬ 
γκεκριμένα, «οι συνουσίες» με ξένες χώρες εί¬ 
ναι αρκετά συνήθεις, ιδιαίτερα όταν κάποιος 
προέρχεται από την Αλβανία, τη Βουλγαρία ή 
και την Τουρκία. Χαρακτηριστικό παράδειγμα 
αποτελεί ο τελευταίος αγώνας του Μιχάλη Ζα- 
μπίδη με τον Τούρκο αθλητή Η^ιυπ Κΐη3. Στο 
αγωνιστικό κομμάτι, η διαφορά δυναμικότητας 
ήταν χαώδης και αυτό είχε ως αποτέλεσμα μία 
πολύ άνετη επικράτηση του Ζαμπίδη. Εντούτοις, 
ο αγώνας βρέθηκε στο επίκεντρο του ενδιαφέ¬ 
ροντος, όχι διότι δρέπει δάφνες ποιότητας αλλά 
για την συμπεριφορά των «φιλάθλων». Αποδο¬ 
κιμασίες κατά την διάρκεια της ανάκρουσης του 
εθνικού ύμνου της Τουρκίας, βρισιές προς τον 
Ηδΐυπ Κΐη3 αλλά και συνθήματα εθνικιστικού 
περιεχομένου, συνέθεταν το κλίμα. 

Σε αυτό μεγάλη ευθύνη φέρουν οι διοργα¬ 
νωτές και οι ρΓθΐτιοΐθΓ5 των διοργανώσεων, 
καθώς είναι συχνά απαντώμενο το φαινόμενο 
να στήνονται ολόκληρες προωθητικές εκστρα¬ 
τείες με βάση την εθνικότητα του αντιπάλου. 
Δημιουργία -ανεδαφικού- αισθήματος ανω¬ 
τερότητας των ελλήνων αθλητών έναντι των 
ξένων, τηλεοπτικά σποτάκια που βασίζονται 
και απευθύνονται στον «πατριωτισμό» των μι¬ 
κροαστών και συνθήματα που παραπέμπουν σε 
φασιστικές οργανώσεις, είναι αρκετά συνήθεις 
μέθοδοι διαφήμισης ενός αγώνα. 

Μολαταύτα, παρά το αναντίρρητο γεγονός 
πως στα αθλήματα αυτά την πρωτοκαθεδρία την 
έχουν οι φασίστες, πρέπει να τονιστεί πως είναι 
αρκετά ελπιδοφόρο πως όλο και περισσότερες 
κινηματικές δομές και άτομα που προσδιορίζο¬ 
νται εντός του κινήματος ασχολούνται με τα μα¬ 
χητικά αθλήματα. Από άποψη ζύμωσης δεν πρέ¬ 
πει να αφήνεται χώρος για να αρθρώνουν λόγο 
και να κάνουν προπαγάνδα τα ασπόνδυλα και το 
αντιφασιστικό κίνημα έχει αποδείξει πως γνωρί¬ 
ζει πώς να τα αντιμετωπίζει. 

ΟΕ 


Κάθε χρόνο αρχές Μαΐου μας 
περιμένει το ίδιο χάλι: Ακριβώς 
τις μέρες της εργατικής Πρωτο¬ 
μαγιάς η πόλη μας "μετατρέπε- 
ται σε ένα τεράστιο πανηγύρι 
όπου η εμπορευματοποίηση 
επεμβαίνει βίαια στην καθημε- 
ρινότητά μας" όπως αναφέρε- 
ται σε σχετική ανακοίνωση της 
Στρούγκας. 

Η οποία βέβαια επιμένει μια από 
τις πιο σημαντικές μέρες του χρό¬ 
νου να τιμάται με "με πορείες και 
διαδηλώσεις που σκοπό έχουν την 
προβολή των κοινωνικών και οικο¬ 
νομικών κατακτήσεων της διεθνούς 
εργατικής τάξης". Μας υπενθυμίζει 
την ιστορία της Πρωτομαγιάς, η 
οποία "καθιερώθηκε στις 20 Ιου¬ 
λίου 1889 κατά τη διάρκεια του 
ιδρυτικού συνεδρίου της Δευτέρας 
Διεθνούς στο Παρίσι, σε ανάμνηση 
του Μακελειού του Σικάγο το 1886, 
όπου η αστυνομία άνοιξε πυρ κατά 
εργατών που διαμαρτύρονταν 
υπέρ της διεκδίκησης της οκτάωρης 
εργασίας και καλύτερων εργασια¬ 
κών συνθηκών". Όπως κάθε ταξικό 
κεκτημένο η Πρωτομαγιά κερδήθη- 
κε και σε μας με εργατικό αίμα: "Τις 
πρώτες μέρες του Μαΐου του 1936 
οι απεργιακές κινητοποιήσεις των 
καπνεργατριών και καπνεργατών 
στη Θεσσαλονίκη, θα συσπειρώ¬ 
σουν όλο το εργατικό κίνημα σε 
μια άνευ προηγουμένου κινητοποί¬ 
ηση. Τα γεγονότα κλιμακώνονται 
και στις 9 Μάη η χωροφυλακή υπό 
τη διοίκηση του πρωθυπουργού 
και μέλλοντα δικτάτορα Μεταξά 
θα ματοκυλίσει τις συγκεντρώσεις 
επιτιθέμενη με πυρά σε άοπλο πλή¬ 
θος. Ο εξοργισμένος λαός παρά 
την τρομοκρατία, θα συγκρουστεί 


και θα καταλύσει την εξουσία στην 
πόλη. Ο Μεταξάς θα διατάξει τον 
στρατό (Σύνταγμα Δαρίσης) να κι¬ 
νηθεί προς τη Θεσσαλονίκη και το 
πολεμικό ναυτικό να καταπλεύσει 
στο λιμάνι της." 

Η Πρωτομαγιά δεν είναι μόνο 
μια μέρα ιστορίας, έχει την σημασία 
της και σήμερα: "Μετά από 129 χρό¬ 
νια προχωράμε με το καπιταλιστικό 
όραμα μιας γενικευμένης Μανωλά- 
δας, με βίαια επικοινωνιακά σενά¬ 
ρια καταστροφής από κυβερνήσεις 
και ΜΜΕ και με ωμή καταστολή σε 
ό,τι αγωνίζεται. Με κατάργηση συλ¬ 
λογικών συμβάσεων και επιδομά¬ 
των, με δημιουργία ανασφάλιστων 
και επισφαλών θέσεων εργασίας, 
ελαστικών ωραρίων, την κατάρ¬ 
γηση της κυριακάτικης αργίας με 
πρόσχημα την ανταγωνιστικότητα 
και την 'ανάπτυξη’". Η Στρούγκα μας 
καλεί και πάλι να πάρουμε τις ζωές 
μας στα χέρια μας: "Είμαστε βέβαιοι 
ότι δεν μπορούμε να περιμένουμε 
τίποτα από αυτούς. Γιατί τίποτα από 
όλα αυτά που μας καταργούν δεν 
μας χαρίστηκε." Η Πρωτομαγιά λοι¬ 
πόν δεν είναι "ούτε γιορτή-αργία, 
ούτε πανηγύρι ούτε εθιμοτυπική 
διαδήλωση, είναι ΑΠΕΡΓΙΑ"! 

Σίγουρα έχετε μάθει ότι η γει¬ 
τονιά μας απέκτησε και άλλη κα¬ 
τάληψη: Μία ομάδα συντρόφων 
και συντροφισσών επέλεξαν να 
καταλάβουν τον «Κένταυρο» 
στο Αλσος της Ν. Φιλαδέλφειας. 

Σε άλλες συνθήκες θα χαιρό¬ 
μασταν πολύ για άλλο έναν παρά¬ 
δειγμα αυτοοργάνωσης και αυτο¬ 
διαχείρισης στηριγμένο στις αρχές 
της ισότητας και της συλλογικότη- 
τας. Δυστυχώς όμως η "επιλογή 
της κατάληψης ενός χώρου που 


ΓΛΩΣΣΙΚΑ ΚΑΙ ΟΧΙ ΜΟΝΟ... 

"Στον Κόκκινο Μύλο" 


η κατεδάφισή του αποτελεί πάγιο 
αίτημα του διαχρονικού κινήματος 
υπεράσπισης του Αλσους της Νέας 
Φιλαδέλφειας και του ολοκληρω¬ 
τικά δασικού του χαρακτήρα, στο 
οποίο κι εμείς συμμετέχουμε" μας 
αναγκάζει να εκφράσουμε την δια¬ 
φωνία μας ως Στρούγκα όπως λέει 
η σχετική ανακοίνωση της Στρού¬ 
γκας. Όλοι ξέρουμε ότι το Αλσος 
κινδυνεύει, στην παρούσα φάση 
από τα επιχειρηματικά συμφέρο¬ 
ντα, "που θέλουν να πατήσουν πόδι 
στο Αλσος για να το μετατρέψουν 
σε πηγή κέρδους", δηλαδή τον "Δη- 
μήτρη Μελισσανίδη, τον οποίο ακο¬ 
λουθούν διάφοροι μέσα κι έξω από 
τη Νέα Φιλαδέλφεια". 

Η Στρούγκα επιμένει ότι "το 
Αλσος είναι δάσος και ως τέτοιο 
πρέπει να ανήκει στο κοινωνικό σύ¬ 
νολο και να χρησιμοποιείται για την 
κάλυψη κοινωνικών αναγκών, αντί 
να τεμαχίζεται και να χαρίζεται από 
εδώ κι από εκεί από τις κυβερνήσεις 
με την ανοχή ή τη συνέργεια των 
δημοτικών αρχών". Υπό αυτή την 
άποψη η κατάληψη του Κένταυρου 
"όχι μόνο αγνοεί, αλλά κι έρχεται σε 
ευθεία αντίθεση με τους στόχους 
του κινήματος για την υπεράσπιση 
του Αλσους". Εννοείται ότι η πολιτι¬ 
κή διαφωνία με τον τόπο της κατά¬ 
ληψης δεν εμπόδισε την Στρούγκα 
να ανταποκρίνεται στο κάλεσμα 
των καταλήψεων, όταν το Σάββατο 
18/4, δυνάμεις των ΜΑΤ απείλησαν 
τον χώρο. Γιατί η Στρούγκα στέκε¬ 
ται "με κάθε τρόπο απέναντι στις 
κατασταλτικές κινήσεις του Δήμου 
Φιλαδέλφειας-Χαλκηδόνας", επειδή 
"και η 'αριστερή’ καταστολή δε μπο¬ 
ρεί να γίνει ανεκτή. 

Η αδέσποτη γάτα 



Νέα Φιλαδέλφεια - Κόκκινος Μύλος, 2 Μαΐου 1943: Εκδρομή επονιτών του Βύρωνα στη θέση Μάρ¬ 
μαρα. Απ’ το βιβλίο του Μενέλαου Χαραλαμπίδη Η εμπειρία της Κατοχής και της Αντίστασης στην 

Αθήνα. Αθήνα 2012: Εκδόσεις Αλεξάνδρεια 


Ταξίδι, Πόλη του Φωτός, νυχτερινά σεργιάνια, Μουϋη ΙΙου§θ. 
Εδώ όμως, στη Νέα Φιλαδέλφεια, οι συνειρμοί μάς οδηγούν σ’ 
έναν άλλον κόκκινο μύλο. 

Μέσ’ απ’ τις ιστορίες των παλιότερων μαθαίνουμε πως ο Κόκκι¬ 
νος Μύλος ήταν μια απ’ τις πιο όμορφες κοντινές εξοχές της Αττικής, 
αγαπημένος περίπατος για τους Φιλαδελφειώτες, αλλά κι ένας κατα- 
πράσινος τόπος εκδρομής για τους Αθηναίους γενικότερα. Ιδιαίτερα 
κάτι Πρωτομαγιές: 

«Αλλά τι κόσμος σ’ όλη τη διαδρομή από το τέρμα Αμπελοκήπων 
ως τον «Κόκκινο Μύλο»! Όλος ο πρώην δρόμος Τατοίου στον Ποδο- 
νίφτη (και τώρα «οδός Δεκελείας») ήτανε γεμάτος. Τέτοιος συνωστι¬ 
σμός πρωί πρωί δε γίνεται ούτε στην οδό Αθηνάς το μεσημέρι. Αλίμο¬ 
νο, έλεγα μέσα μου, αν το εκατοστό απ’ όλους αυτούς πηγαίνουν όπου 
κ’ εμείς! Δε θα βρούμε πού να καθήσουμε. Κι ο αρχαίος Δικαιόπολις θα 
έφευγε στην κορφή της Πάρνηθας να βρει την ησυχία του! Ευτυχώς, οι 
περισσότεροι σταματήσανε στο γεφύρι του «Κόκκινου Μύλου», πολύ 
ολίγοι προχωρήσανε λίγο παραπέρα - και στο τέλος μείναμε μοναχοί 
μας» - να τι μαρτυρεί ο Κώστας Βάρναλης γράφοντας για την Πρωτο¬ 
μαγιά του ’43 στο χρονογράφημά του με τίτλο «Αχαρναί» (αναδημο¬ 
σιεύεται στο Κώστας Βάρναλης, Φέιγ βολάν της Κατοχής. Χρονογρα¬ 
φήματα. Επιλογή-Επιμέλεια Γιώργος Ζεβελάκης. Αθήνα 2ΘΘ7: Εκδόσεις 
Καστανιώτη). 

- Και γιατί «Κόκκινος Μύλος»; ρωτούσα τη μητέρα μου μικρή. 

- Μα είχε στ’ αλήθεια έναν κόκκινο μύλο εδώ... 

- Τον θυμάσαι; 

- Βέβαια. Ήταν κατακόκκινος. Υπήρχε κι ένα εξοχικό κέντρο με το 
ίδιο όνομα. 

Ένας μύλος απ’ τους πολλούς που υπήρχαν στην περιοχή, εκεί, 
στις όχθες του Κηφισού, ανάμεσα στα περβόλια και τ’ αμπέλια, στο 
δρόμο για το Μενίδι, τις αρχαίες Αχαρνές. 

Όι αφηγήσεις αρχίζουν και δένουν η μία με την άλλη. 

- Κάναμε μπάνιο στο Χαμέμηλο, βουτούσαμε στον Κηφισό. 

- Υπήρχε κι ένας τάφος εκεί κοντά, ένας αρχαίος τάφος... 

Ό μυκηναϊκός θολωτός τάφος που ανακαλύφθηκε στον Κόκκι¬ 
νο Μύλο στη θέση Αυκότρυπα. Τα ευρήματά του, από τον 13ο-14ο 
αιώνα π.Χ., εκτίθενται στο Εθνικό Αρχαιολογικό Μουσείο, όχι σ’ ένα 
μουσείο δικό μας. Νεκροταφεία γεωμετρικών χρόνων βρέθηκαν 
στην ίδια περιοχή. Και στους ρωμαϊκούς χρόνους από ’κει περνούσε 
το Αδριάνειο υδραγωγείο, για να συνεχίσει προς τη Νέα Ιωνία, δια¬ 
σχίζοντας τη σημερινή Δεκελείας. 

Εξοχή, ποτάμι, αρχαία νεκροταφεία, ψηφίδες από μνήμες. Ό Κόκ¬ 
κινος Μύλος παίζει όμως άλλον ένα ρόλο στη γειτονιά μας. Υπάρχει 
και μια έκφραση που συνδέεται μ’ αυτόν, που συνήθως εκστομίζε¬ 


ται από τους μεγαλύτερους σε 
περιστάσεις εξαιρετικές όπως 
σοβαρή αταξία νεαρού μέλους 
της οικογένειας. Πρόκειται για 
τη φράση «Θα με στείλεις στον 
Κόκκινο Μύλο!», μια μετωνυ- 
μία με μπόλικη δόση από σχήμα 
υπερβολής, που σημαίνει «Θα 
με πεθάνεις μ’ αυτά που κάνεις!» 

Τη σημασία αυτή την οφείλει στο 
νεκροταφείο της περιοχής, που 
απλώνεται απ’ τη δεκαετία του 
’5Θ στο βορειδυτικό της άκρο. 

- Πηγαίναμε στον τάφο του 
Παύλου με τα παιδιά εκεί, όταν 
ήμασταν έφηβοι. 

Από μια μυστική συμφωνία 
της μοίρας, ο Παύλος Σιδηρό- 
πουλος, προσφυγικής καταγω¬ 
γής ο ίδιος - ο πατέρας του Πό¬ 
ντιος απ’ το Σοχούμι - θάβεται 
το 199Θ στο νεκροταφείο της 
μικρασιατοπροσφυγικής πόλης 
της Νέας Φιλαδέλφειας, στα 
όρια με το Μενίδι. Δίπλα σε μια 
περιοχή που κατοικήθηκε εκείνα 
ακριβώς τα χρόνια απ’ τους Έλ¬ 
ληνες του Πόντου που έφτασαν 
απ’ την πρώην Σοβιετική Ένω¬ 
ση στα τέλη του 2θου αιώνα, για να τοποθετηθούν και κείνοι στην 
«Ακρη της πόλης» που αποτυπώνει με το φακό του ο Κωνσταντίνος 
Γιάνναρης το 1998, σαν τους μικρασιάτες πρόσφυγες που είχαν φτά¬ 
σει στις αρχές του. 

Στα ίδια χώματα, ένας Δήμαρχος που άφησε ιστορία στην πόλη 
μας: ο Νίκος Τρυπιάς. Και δίπλα τους, η Αντιγόνη Βαλάκου, ο Νίκος 
Σταυρίδης, ο Απόστολος Καλδάρας, η Πόλυ Πάνου, ο Αάκης Παπ- 
πάς, ο Γιώργος Αμερικάνος, ηθοποιοί, μουσικοί, ποδοσφαιριστές, ο 
τσαγκάρης, ο περιπτεράς, ο δάσκαλος, ιστορίες ζωής, οι δικοί μας 
άνθρωποι, τόσο κοντά και τόσο μακριά μας. 

Η ιστορία ενός τόπου με τα διαφορετικά του πρόσωπα, που δια¬ 
δέχονται το ένα το άλλο και ταυτόχρονα συνυπάρχουν. Στα τραγού¬ 
δια των εκδρομέων, που ανάμεσά τους ξεχωρίζουν εκείνα που ακού¬ 
στηκαν στους περιπάτους του δραστήριου Μορφωτικού Συλλόγου 
της Νέας Φιλαδέλφειας στο μεσοπόλεμο και τα λεύτερα τραγούδια 
των νέων στις εκδρομές της ΕΠΘΝ, μαζί με το σύνθημα «Πολεμάμε 


και τραγουδάμε», αντηχούν ακόμη οι μουσικές των θιασωτών του 
Διόνυσου στο δρόμο για τις Αχαρνές. Θι θρήνοι δίπλα στο μυκηνα¬ 
ϊκό τάφο, γίνονται λυγμοί στο σημερινό τόπο των νεκρών μας, κι οι 
παππούδες μας αναπαύονται εκεί που κάποτε ακούστηκαν κουδου¬ 
νίσματα κοπαδιών ανάκατα με γέλια, δίπλα στην αθέατη κοίτη του 
ποταμού των παιδικών τους χρόνων. 

Κι οι σημερινές γενιές; Αυτές παλεύουν να κρατήσουν εκείνα 
που ακόμα υπάρχουν. Τώρα που ο Κηφισός χάθηκε κάπου ανάμεσα 
στην κατασκευή οδικών αξόνων και την ανοικοδόμηση, τώρα που η 
Πάρνηθα κάηκε περιορίζοντας το πράσινο της Αττικής στο ελάχιστο, 
τώρα που το δροσερό Δάσος της Νέας Φιλαδέλφειας απειλείται, 
έχουμε στη διάθεσή μας την κατάλληλη έκφραση για να δώσουμε 
απάντηση σε κείνους που το επιβουλεύονται: «Δε θα σας αφήσουμε 
να μας στείλετε στον Κόκκινο Μύλο, κλέβοντας και την τελευταία μας 
αναπνοή! Έχουμε μαζί μας κι εκείνους που αναπαύονται εκεί, εκείνους 
που φύτεψαν το δάσος μας και μας το παρέδωσαν ατόφιο, δώρο 
στα παιδιά της προσφυγογειτονιάς μας...». λ. 










